CELEX: 62018CN0320
Language: mt
Date: 2018-05-14 00:00:00
Title: Kawża C-320/18 P: Appell ippreżentat fl-14 ta’ Mejju 2018 minn Crocs, Inc. mis-sentenza mogħtija mill-Qorti Ġenerali (Is-Seba’ Awla) fl-14 ta’ Marzu 2018 fil-Kawża T-651/16 – Crocs vs EUIPO

10.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 319/12
            
         
      Appell ippreżentat fl-14 ta’ Mejju 2018 minn Crocs, Inc. mis-sentenza mogħtija mill-Qorti Ġenerali (Is-Seba’ Awla) fl-14 ta’ Marzu 2018 fil-Kawża T-651/16 – Crocs vs EUIPO
      (Kawża C-320/18 P)
      (2018/C 319/15)
      Lingwa tal-kawża: l-Ingliż
      
         Partijiet
      
      
         Appellanti: Crocs, Inc. (rappreżentanti: J. Guise, Solicitor, D. Knight, Solicitor)
      
         Partijiet oħra fil-proċedura: L-Uffiċċju tal-Proprjetà Intellettwali tal-Unjoni Ewropea, Gifi Diffusion
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  Tannulla s-sentenza appellata.
               
            
                  —
               
               
                  Fil-każ li l-Qorti tal-Ġustizzja tilqa’ l-ewwel aggravju, ir-rikorrenti titlob ukoll li l-Qorti tal-Ġustizzja jogħġobha tannulla d-deċiżjoni tal-Bord tal-Appell u tikkonferma d-deċiżjoni tad-Diviżjoni tal-Kanċellazzjoni.
               
            
                  —
               
               
                  Fil-każ li l-Qorti tal-Ġustizzja tilqa’ t-tieni aggravju, ir-rikorrenti titlob li s-sentenza appellata tiġi annullata u li l-Qorti Ġenerali tiġi ordnata tillimita l-eżami tagħha għall-kwistjonijiet ta’ fatt u ta’ liġi indirizzati mid-deċiżjoni tal-Bord tal-Appell. Jekk il-Qorti Ġenerali tikkonkludi li ma tistax tikkonferma d-deċiżjoni tal-Bord tal-Appell meta teżamina l-istanzi ta’ żvelar fuq is-sit tal-internet b’mod iżolat, allura r-rikorrenti titlob li l-kawża tiġi rrinvijata quddiem il-Bord tal-Appell sabiex tiġi eżaminata mill-ġdid il-kwistjoni dwar jekk, fid-dawl tal-provi prodotti, l-istanzi ta’ żvelar ta’ Fort Lauderdale u l-istanzi ta’ żvelar kummerċjali jaqgħux taħt l-eċċezzjoni tal-Artikolu 7 (1).
               
            
                  —
               
               
                  Fil-każ li l-Qorti tal-Ġustizzja tilqa’ t-tielet aggravju, ir-rikorrenti titlob li s-sentenza appellata tiġi annullata fir-rigward tal-applikazzjoni tal-Aritkolu 7 u li l-Qorti Ġenerali tiġi ordnata teżamina mill-ġdid il-provi billi tapplika b’mod xieraq il-formulazzjoni tal-Aritkolu 7 kif ukoll il-kriterju ta’ probabbilitajiet.
               
            
                  —
               
               
                  Fil-każ li l-Qorti tal-Ġustizzja tilqa’ r-raba’ aggravu, ir-rikorrenti titlob li s-sentenza appellata tiġi annulata u l-kawża tiġi rrinvijata quddiem Awla oħra tal-Qorti Ġenerali għall-finijiet ta’ eżami mill-ġdid.
               
            
                  —
               
               
                  Ir-rikorrenti titlob, barra minn hekk, li l-Qorti tal-Ġustizzja tiddeċiedi favoriha dwar l-ispejjeż, skont l-Artikoli 137 u 184 tar-Regoli tal-Proċedura tal-Qorti tal-Ġustizzja.
               
            
         Aggravji u argumenti prinċipali
      
      
                  1)
               
               
                  
                     L-ewwel aggravju – ksur tal-Artikolu 63 tar-RDK
                  
                  Il-Qorti Ġenerali wettqet żball fl-interpretazzjoni u fl-applikazzjoni tal-Aritkolu 63 peress li ma annullatx id-deċiżjoni tal-Bord tal-Appell sa fejn hija aċċettat li jiġu ammessi provi ġodda.
               
            
                  2)
               
               
                  
                     It-tieni aggravju – ksur tal-Aritkolu 61 tar-RDK
                  
                  Il-Qorti Ġenerali kisret l-Aritkolu 61 billi fir-realtà ddeċidiet dwar kwistjonijiet ta’ fatt li dwarhom il-Bord tal-Appell ma kienx iddeċieda fid-deċiżjoni tiegħu u li ma kinux jagħmlu parti mis-suġġett tar-appell. Għaldaqstant, il-Qorti Ġenerali eċċediet is-setgħa tagħha ta’ annullament jew ta’ tibdil tad-deċiżjonijiet tal-Bord tal-Appell.
               
            
                  3)
               
               
                  
                     It-tielet aggravju – ksur tal-Artikolu 7 tar-RDK
                  
                  Il-Qorti Ġenerali kisret l-Artikolu 7 billi applikat livell ta’ prova żbaljat. Billi għamlet dan il-Qorti Ġenerali ssuġġeriet ukoll li dan il-kriterju jeżiġi provi speċifiċi, minflok ma applikat ir-rekwiżiti legali għall-provi prodotti fil-kuntest tal-proċedura. Fl-aħħar nett, il-Qorti Ġenerali ċaħdet, b’mod żbaljat, l-argument tar-rikorrenti li fattur kwantitattiv jista’ jittieħed inkunsiderazzjoni waqt l-applikazzjoni tal-Aritkolu 7.
               
            
                  4)
               
               
                  
                     Ir-raba’ aggravju – kompożizzjoni irregolari tal-Qorti Ġenerali (Is-seba’ Awla)
                  
                  Is-Seba’ Awla tal-Qorti Ġenerali kienet komposta b’mod irregolari. L-Imħallef Kornezov inħatar fl-2016 fil-Qorti Ġenerali wara li kien fit-Tribunal għas-Servizz Pubbliku. Madankollu, minn dak iż-żmien ġie stabbilit li l-ħatra tal-Imħallef Kornezov fit-Tribunal għas-Servizz Pubbliku kienet ivvizzjata minn difett proċedurali. Kieku l-Imħallef Kornezov ma kienx qed jaqdi l-kariga tiegħu fit-Tribunal għas-Servizz Pubbliku fl-2016, il-ħatra tiegħu fil-Qorti Ġenerali ma kinitx tkun possibbli qabel l-2019. Għaldaqstant, jidher li l-ħatra tiegħu fil-Qorti Ġenerali hija vvizzjata b’difett proċedurali. Konsegwentement, is-sentenza appellata għandha tiġi annullata u l-kawża għandha tiġi rrinvijata quddiem awla oħra tal-Qorti Ġenerali.
               
            
         (1)  Artikolu 7 tar-Regolament tal-Kunsill (KE) Nruo6/2002, tat-12 ta’ Diċembru 2001, dwar id-disinji Komunitarji (ĠU Edizzjoni Speċjali bil-Malti, Kapitolu 13, Vol. 27, p. 142, iktar ’il quddiem ir-“RDK”).